Fel rhan o’r weledigaeth hon, rwyf yn argyhoeddedig bod yn rhaid inni wrando ar weithwyr proffesiynol ac yn enwedig chi, yr ysgolion arloesi, ar bob cam o’r broses. Rwyf am adael i athrawon fwrw ati i addysgu a gadael i arweinwyr arwain. Rwyf hefyd am wrando ar rieni a phlant fel y bydd eu huchelgeisiau hwythau yn llywio ein hagenda. Maent yn mynnu cael y gorau o’n system addysg, a hynny’n gwbl briodol. Dyna pam mae’n rhaid inni ganolbwyntio’n ddi-syfl ar sicrhau bod y sylfeini’n gywir, ar godi safonau a sicrhau ein bod yn uchelgeisiol ac yn hyderus wrth ddiwygio.
As part of this vision, I am convinced that we must listen to professionals and especially to you, the Pioneers, at every stage of the process. I want to let teachers get on with teaching and allow leaders to lead. I also want to listen to parents and children so that their ambitions inform our agenda. They, rightly, demand the best from our education system. That is why our relentless focus must be on getting the basics right, raising standards and being ambitious and confident in our reforms.